CELEX: 62006TJ0414
Language: lv
Date: 2008-03-05 00:00:00
Title: Pirmās instances tiesas (apelācijas palāta) spriedums 2008. gada 5.martā. # Philippe Combescot pret Eiropas Kopienu Komisiju. # Apelācija - Civildienesta lietas - Ierēdņi. # Lieta T-414/06 P.

PIRMĀS INSTANCES TIESAS SPRIEDUMS (apelācijas palāta)
      2008. gada 5. martā
      Lieta T‑414/06 P
      Philippe Combescot
      pret
      Eiropas Kopienu Komisiju
      Apelācija – Civildienests – Ierēdņi – Prasības nepieņemamība Civildienesta tiesā – Termiņi prasību celšanai
      Priekšmets Apelācijas sūdzība, kas iesniegta par Eiropas Savienības Civildienesta tiesas (otrā palāta) 2006. gada 19. oktobra spriedumu
         lietā F‑114/05 Combescot/Komisija (Krājums‑CDL, I‑A‑0000. un II‑A‑I‑0000. lpp.) un ar kuru tiek lūgts atcelt šo spriedumu
      
      Nolēmums Apelācijas sūdzību noraidīt. Philippe Combescot k‑gs sedz savus un atlīdzina Komisijas tiesāšanās izdevumus.
      
      Kopsavilkums
      Ierēdņi – Prasība – Termiņi – Tiešs lēmums, ar ko noraidīta sūdzība, kas sagatavota atbildes termiņā, bet nav paziņota
      (Civildienesta noteikumu 90. panta 2. punkts un 91. panta 3. punkts)
      Tiesību aizsardzības līdzekļu sistēmā, kas izveidota ar Civildienesta noteikumu 90. un 91. pantu, tiklīdz ir beidzies 90. panta
         2. punktā paredzētais četru mēnešu termiņš atbildes sniegšanai, tieša lēmuma par prasības noraidīšanu, kas pieņemts šajā termiņā,
         nepaziņošana ir līdzvērtīga netiešam lēmumam par prasības noraidīšanu, tādējādi dodot iespēju celt prasību tiesā trīs mēnešu
         laikā.
      
      Šāds secinājums pilnībā atbilst sūdzības iesniegšanas un prasības celšanas termiņu mērķim, ar šiem termiņiem paredzot Kopienas
         iestādēs nodrošināt tiesisko drošību, kas ir nepieciešama to pienācīgai darbībai, un tādējādi izvairoties no nebeidzamas Kopienu
         aktu apstrīdēšanas, kurai ir tiesiskas sekas. Šie termiņi ir absolūti un neietilpst lietas dalībnieku un tiesas rīcības brīvībā.
      
      Turklāt šāds secinājums nekādi neapdraud ierēdņa tiesības uz tiesību aizsardzību tiesā, ne arī pēdējā minētā tiesības uz aizstāvību,
         kuras tiek pietiekami un adekvāti aizsargātas ar iespēju ierēdnim celt prasību par viņam nelabvēlīgu tiesību aktu trīs mēnešu
         laikā no netieša lēmuma par prasības noraidīšanu paziņošanas.
      
      (skat. 39., 43. un 44. punktu)
      Atsauces: Tiesa, 1971. gada 7. jūlijs, 79/70 Müllers/ESK, Recueil, 689. lpp., 18. punkts; 1972. gada 17. februāris, 40/71 Richez‑Parise/Komisija, Recueil, 73. lpp., 6. punkts; 1984. gada 12. jūlijs, 227/83 Moussis/Komisija, Recueil, 3133. lpp., 12. punkts.